2018. SZEPTEMBER

129. szám

KIZUNA 絆 きずな
A Magyar–Japán Baráti Társaság (MJBT) hírlevele

Programajánló
Szeptemberi klubnap: Ismét kedvezményes vacsora a Fuji Étteremben!
Idén is megrendezzük az immár hagyományosnak mondható vacsoraestünket a Fuji japánétteremben. Szeptemberi klubnapunkat ebben az étteremben tartjuk meg. A vacsoraest keretén
belül a Magyar-Japán Baráti Társaság tagjainak lehetőségük lesz megkóstolni a méltán világhírű
japán konyha remekeit. A Fuji japán étterem huszonöt éve Magyarország első számú és máig is
egyetlen igazi tradicionális japán étterme, amely többek között 2011-ben kiérdemelte
Magyarország Legjobb Ázsiai Top étterme címet illetve 2008 és 2012 között elnyerte "Best of
Budapest" díjat. A legmagasabb fokú gasztronómiai élmény elérésének érdekében kivétel nélkül
csak a legtisztább tengerekből, és mindig az évszaknak megfelelő alapanyagokat hozatja vendégei
számára.
Időpont: 2018. szeptember 19. szerda 18:00
Helyszín: Fuji japán étterem (1025 Budapest Csatárka u. 54)
A menü kalkulálható ára: 4900 Ft + italfogyasztás
A menü ára a helyszínen fizetendő.
A terem befogadóképessége és a maximális létszám: 30 főJelentkezés: Sági Attila (e-mail: attilasagi@yahoo.com), aki a jelentkezőknek visszajelzést is küld.
Jelentkezési határidő: 2018. szeptember 16.

Októberi Klubnap
Tradicionális japán öltözködésIdőpont: 2018. október 19.
Helyszín: Nemzetek Háza (1062 Budapest, Bajza utca 54. mfsz. 1.)
Az októberi klubnap keretében az érdeklődők betekintést nyerhetnek a hagyományos japánöltözködés világába. Ha szeretne mélyebben megismerkedni a jukaták és kimonók
jellegzetességeivel, látogasson el rendezvényünkre, ahol az előadás és bemutató után lehetőség
lesz felpróbálni az egyes ruhadarabokat. Mindenkit szeretettel várunk! (Szervezi: Czifra Adrienn)

1

2018. SZEPTEMBER

129. szám

Novemberi KlubnapIdőpont: 2018. november 16. 17:30
Helyszín: Nemzetek Háza (1062 Budapest, Bajza utca 54. mfsz. 1.)
Kiselőadás és beszélgetés a magyar-japán zenei kapcsolatokról a 60-as évektől, különös
tekintettel a Kodály-módszer elterjedéséről Japánban, és a Magyarországon tanuló japánzenészekről. A beszélgetésre magyarul beszélő japán zenészek meghívását is tervezzük. (Szervezi:
Csalló Edina)

Hírek
A jövő év kiemelten fontos lesz minden Japán iránt érdeklődő számára, mivel 2019 jelöli a magyarjapán diplomáciai kapcsolatok felvételének 150. évfordulóját. E jeles alkalom felvezetéseként
2018. augusztus 31-én a Külügyminisztériumban rendeztek sajtótájékoztatót Szató Kuni, Japánmagyarországi nagykövete, Palanovics Norbert, Magyarország japán nagykövete, Menczer Tamás,
tájékoztatásért és Magyarország nemzetközi megjelenítéséért felelős államtitkár, valaminttársaságunk számos tagjának részvételével, amelynek során bemutatták a jubileumi év hivatalos
logóját is. Kérjük, figyeljék a társaság számos médiafelületét, hogy időben értesülhessenek akülönféle kapcsolódó programokról, amelyekről természetesen a Kizunában és a Hírnökben is hírt
adunk.

Fotók: Hartai András és dr. Kriston Vízi József

2

2018. SZEPTEMBER

129. szám

Az alábbiakban az MTI által kiadott hivatalos tájékoztatást adjuk közre:Menczer Tamás Tájékoztatásért és Magyarország nemzetközi megjelenítéséért felelős államtitkár
kiemelte: jövőre lesz 150 éve, hogy a két ország felvette a diplomáciai kapcsolatokat. Az emlékév
logóját 130 pályázat közül választották ki közösen Japán magyarországi nagykövetségével.
„Japán olyan ország, amelyről érdemes példát venni” - hangsúlyozta a politikus. Hozzáfűzte: az
emlékévben szeretnék tovább népszerűsíteni a magyar komolyzenét és zenepedagógiát Japánban,
emellett kiállítást, innovációs konferenciát és sportrendezvényeket is szerveznek aszigetországban.
„A Japán és Magyarország közötti politikai, gazdasági és kulturális kapcsolatok stabilak és
kiegyensúlyozottak” - mondta Menczer Tamás. Kiemelte: jelenleg mintegy 170 japán vállalat
tevékenykedik Magyarországon, több mint 25 ezer magyar munkavállalót foglalkoztatva. Japán alegnagyobb ázsiai zöldmezős beruházó Magyarországon, és Japán a legnagyobb ázsiai
felvevőpiaca a magyar élelmiszeripari termékeknek. A magyar kormány minden évben 100ösztöndíjas helyet ajánl fel a japán hallgatók számára a Stipendium Hungaricum program
keretében.
Szato Kuni, Japán budapesti nagykövete a sajtótájékoztatón az emlékév logóját bemutatva
elmondta: a pályázaton egy japán grafikus munkája nyert, amely a két ország angol nevénekkezdőbetűit és nemzeti szimbólumait kombinálja. Japán és az Osztrák-Magyar Monarchia 1869ben kötött barátsági, kereskedelmi és hajózási egyezményt. A szigetország és Magyarország azóta
is kitűnő kapcsolatokat tart fent - hangsúlyozta a nagykövet. Hozzátette: a nagykövetség az
emlékévben nagyszabású ikebana kiállítást rendez, valamint 2019 novemberében, az ünnepi évlezárásaként hagyományos japán dobkoncertet szervez a Müpában. (MTI)

Tagozataink beszámolói és programjai
Szombathely2018. szeptember 29-én, szombaton délután 13-20 óráig várjuk az érdeklődőket a Magyar-Japán
Baráti Társaság – Szombathely jubileumi rendezvényére, a 10. Japán Napra az AGORA-MSH-ban.
A korábbi évekhez hasonlóan a kicsiknek kézműves foglalkozásokkal, mesékkel, míg szüleiknek
előadásokkal, bemutatókkal filmvetítéssel készülünk. Természetesen nem marad el a japángasztronómia és a fergeteges ATARU taiko koncert sem. A jubileum alkalmából tombola
keretében japán tárgyakat fogunk kisorsolni.
Idei vendégünk, Jamasita Hiromi Japánból érkezik és a kimonó övének speciális kötési módjait
fogja bemutatni, amelyek a hajadonok viseletét díszítik. A férjezett asszonyok taikonak nevezett
egyszerű kötési módjához viszonyítva a furiszode kimonók obi kötése valóságos műalkotás.
Bízunk benne, ismét sikerül emlékezetes élményt szereznünk minden látogatónknak!
A rendezvény, mint mindig, ingyenes!
Schmitt Csilla

3

2018. SZEPTEMBER

129. számGyőr„Gyere templomunkba: a bükkerdő ma vár,a Csend harmóniája ott megint a lelkünkbe talál.” Wass Albert
Meghívó
A Magyar – Japán Baráti Társaság győri csoportja
tisztelettel meghívja Önt aJAPÁN KLUB következő összejövetelére,

A fák gyógyító ereje
c. vetítéses előadásraElőadó: Lajtmann Csaba – környezetvédő,a Reflex Környezetvédő Egyesület programvezetője
Házigazda: Horváth Ferenc, a MJBT győri klubvezetője
Mijazaki Josifumi: Sinrin-joku, erdőfürdő, a japán módszer a testi-lelki egészséghez címűkönyv alapján magyar fákon, erdőkön keresztül bizonyítjuk,
hogy ha egy ráérős séta közben erősen ráhangolódunk a minket körülvevő természetre, az
rendkívül jó hatással lesz közérzetünkre, energiaszintünkre.

Helyszín: Dr. Kovács Pál könyvtár és Közösségi Tér klubjaGyőr, Herman O. u. 22.
Időpont: 2018. november 5. (hétfő) 17 óra„Ó, nézd a furcsa, ferde fát, mint hajlik a patakon át;Ó lehet-e, hogy ne szeresd, hogy benne társad ne keresd?” Tóth Árpád
Szeretettel várjuk Önt!
Horváth Ferenc

42018. SZEPTEMBER

129. szám

Kalligráfia

A magyar fotográfia napján, augusztus 29-én nyílt Sz. Kiss Martha és Zopcsák Ferenc közös
kiállítása Albertfalván (1116 Bp, Gyékényes u. 45-47.), amely Márti Hokkaidón készített
madárvilág- és természetfotóit ötvözte a képek tematikájához, valamint forma- és színvilágához
is igazodó kalligráfiákkal. A kiállítást Dr. Vihar Judit és Maczkay Zsaklin szavai nyitották, az
esemény fényét pedig Kenéz László sakuhacsi-előadása emelte.
A jelen tárlat főleg abból a szempontból egyedi, hogy Magyarországon ez az első, amely szerves
egységként mutatja be két merőben eltérő vizuális alkotó munkáit, hiszen minden kalligráfia
kifejezetten a hozzá kapcsolódó fotóhoz készült.
A fényképek japán tematikája két síkon is előtérbe kerül: egyrészt Hokkaidó vadvilága, a darvak,a japán makákó, szikaszarvasok és hattyúk képviselik azt a faunát, amellyel Japán legészakibb
szigetén találkozhat az ember, de emellett sok fotó már-már tusfestészettel összetéveszthető képivilága viszi tovább a japános hangulatot.
A tárlat szeptember 17-e után bezár ugyan, de az alkotóknak feltett szándéka, hogy a jövőben
egyéb helyszíneken is a közönség elé tárhassák a képeket, így biztosan lesz még alkalom
megtapasztalni a kalligráfia és fényképészet ilyenfajta szimbiózisát. Az érdeklődők a Kizuna
Magazin mellett a következő csatornákon is figyelemmel kísérhetik, hogy mikor hol lehet majd aképeket megtekinteni: Sz.Kiss Martha: Facebook és Instagram; Zopcsák Ferenc: "Shodo Station"c. Facebook-csatorna.

Zopcsák Ferenc

52018. SZEPTEMBER

129. szám

Origami
29. Nemzetközi Origami Találkozó
A Magyar Origami Kör idén ünnepli megalakulásának 30. évfordulóját. Az idei Nemzetközi
Origami Találkozó 2018. augusztus 10. és 12. között visszatért a gyökerekhez, Kecskemétre.
A találkozó idei díszvendége Shoko Aoyagi japán origami művész volt. Shoko, a Magyar Origami
Kör tagjaként, hosszú évek óta küldött rajzokat, amelyek alapján az érdeklődők néhány kedves
figuráját már ismerhették. Az ünnepi alkalomra egy speciális origami magazin készült, amelyben
kizárólag Shoko figurái és rajzai találhatók, borítóján egy kedves mackóval.
A Találkozó az ünneplésről és a visszaemlékezésről szólt. A vendégek első nap reggel a
Szórakaténusz Játékmúzeumban gyűltek össze, ahol az alapítók nevében Kricskovics Zsuzsanna
mesélt a kezdetekről, majd Sági Judit elnök vidította fel a társaságot néhány egyszerű, denagyszerű modellel. A kecskeméti látnivalók közül a vendégek a gyönyörű Cifra Palotával
ismerkedtek, majd interaktív bemutatón vettek részt a Leskowsky Hangszergyűjteményben.
Minden program nagy tetszést aratott.
Este a díszvacsora előtt az egyesület korábbi elnökei, Kricskovics Zsuzsanna és Villányi Mariann
mondtak köszönetet az elmúlt évtizedek alatt kapott belföldi és külföldi segítségért. Sági Juditelnök emlékplaketteket és okleveleket adott át. Készült egy retrospektív fotó összeállítás korábbi
találkozók emlékezetes pillanataiból. Minden résztvevő díszdobozos szív alakú „arany” gyűrűt
kapott, amelyeket Erdődiné Kószó Éva lelkes tagunk hajtogatott.

Emlékek a 30 éves megemlékezésről

62018. SZEPTEMBER

129. szám

Az origami találkozókat a résztvevők kiállítása is színesíti, alábbiakban lengyel és magyar
alkotásokból látható egy kis ízelítő:Horváth Hella alkotásai

Artur Biernacki modelljei

A hétvége origami oktatási óráiból mindenki kedve szerint választhatott. Volt, aki a kedvesállatfigurákat, volt, aki a bonyolult geometrikus elemeket tanulta szívesen.
A szombat este fénypontja a 650 éves Kecskemét főterére szervezett program volt, amelybe aváros lakói is bekapcsolódtak. A transzparens papírból készült origami modellekbe a helyszínen
kis LED égők kerültek, majd ezeket felfűzve a növényekkel befuttatott oszlopok közé akasztották.
A leszálló estét egyre több zöld lampionsor világította meg, amelyek még napok múlva is lebegtek
a szélben.

72018. SZEPTEMBER

129. szám

A találkozó végén a díszvendég egy extra ajándékot kapott: Zsebe József Japánban is ismert
origami művész megtanította Shoko Aoyaginak a méltán népszerű medve modelljének
hajtogatását.

Zsebe József, Shoko Aoyagi, Villányi Mariann

A 30. Nemzetközi Origami Találkozó helyszíne 2019-ben várhatóan Pécs lesz.

Villányi Mariann
Magyar Origami Kör tb. elnöke

Megjelent a Tulipános origami (Cser kiadó, 2018) H. Vass Ildikó új origami könyve
A szerző hetedik könyve, amely nem csupán kézimunkaként tekint az origamira, hanem
pedagógusoknak és családtagoknak ad ötleteket a terápiában történő felhasználáshoz.
Egy egyszerű alapformából szinte az egész könyv meghajtogatható. Így a gyerekek bátrabbak,
mert az első hajtogatás után már egy ismert, korábban meghajtogatott alapforma elkészítésévelújabb és újabb modelleket készíthetnek, akár kezdeti segítség után a szülők nélkül is.
A könyvben fejlesztőpedagógiai tanácsok és tapasztalatok is vannak a diszlexia, diszgráfia
megelőzésére, sőt terápiájára. Az óvónőknek segítség a tervezésben, hogy feltünteti, milyen
képességet fejleszthetnek a hajtogatás által.
H. Vass Ildikó nagyon örült, hogy a Nemzetközi Origami Találkozó japán díszvendége Shoko
Aoyagi (aki korábban, lányoknak írt könyvében közölte Ildikó szív modelljének leírását), több
darabot vásárolt az új könyvből, ajándékba japán barátai számára Magyarországról.
8

2018. SZEPTEMBER

H. Vass Ildikó és Shoko Aoyagi

129. szám

Harumi örül Ildikó új könyvének

Fotók: Magyar Origami Kör
H. Vass Ildikó
az MJBT veszprémi helyi csoportjának tagja

Kecskemét
Egy héttel ezelőtt vette hivatalosan is kezdetét a Kecskeméten 1988 januárjában megalakult
Magyar Origami Kör huszonkilencedik országos és nemzetközi találkozója. A mozgalmas és
látványos rendezvény csaknem 100 hazai és külföldi (köztük japán, holland, francia, lengyel és
romániai magyar) résztvevővel zajlott. Tagjai között volt dr. Karlócainé Kelemen Marianne,valamint a japán díszvendég, Aoyagi Shoko is.
Egyesületünk rendes és pártoló tagjai közül Kricskovics Zsuzsanna, Dene Orsolya, Méhesi Éva,
dr. Kriston Vízi József, valamint Placz József vette ki részét igen jelentősen a több hónaposelőkészítő és mostani lebonyolító munkából. A sajtó rendszeres jelenléte, érdeklődése és
híradásai igen jelentős támogatást nyújtottak a nyári "uborkaszezon" hiedelme ellenére.
Sokan közreműködtek az augusztus 11-én, szombaton este hajtogatott 650 darab világító
origami dísz végleges elkészítésében és felhelyezésében a főtéri Tér a Térben. Az érdeklődők és
eddig távol lévők örömére jelentjük, hogy a díszek nagy része továbbra is fent van és esti-éji
fényben továbbra is élvezhető. Tervezzük azt is, hogy egy későbbi időpontban közös bontást
tartunk és a saját készítésük alkotások mellett a többit jótékonysági céllal árusítjuk, amelynek
bevétele az ősszel induló japán nyelvtanfolyam céljait szolgálná.
Hasonló céllal és a baráti együttlét újabb alkalmának teremtése céljából tervezzük szeptember
1-jén, szombaton délután az Intercooperation Kft. közreműködésével a Hotel Három Gúnárban
egy japán sör és gin kostolót. Részletekkel hamarosan jelentkezünk. A nyelvtanfolyamot Kerényi
József és az egy éves ösztöndíjas tartózkodásból nem sokára hazatérő Podmaniczki Kinga fogjaössze és szervezi annak indítását; a háttér és feltételek megteremtését az elnök végzi a Japán
Alapítvány támogatásával. A tanfolyamot szeptember végén, legkésőbb október elején indítjuk,
9

2018. SZEPTEMBER

129. számidőpontja ismét a szokásos szombat délelőtt lesz. Helyszínként a Katona József Gimnázium mellett
a Csiperó székház is felmerült, ez is a napokban tisztázódik. Japán nyelvtanárunk, Tanaka Jukiko
szenszei is bejelentkezett a napokban, így ő is erősíti a nyelvtanári stábot sokak örömére.
A jövő augusztusban Aomoriban vendégeskedő Csiperós csoport (Team Yagimori) szeptember
közepén tervezi első összejövetelét.
Nagy Rita (Szolnok), Fábián Zsolt (Mezőberény) és Sági Judit (Pécs) segítéségével mód nyílott
a Jokozava Jositaka és Gaál Kis Zoltán barátaink menedzselésével átmenetileg körünkhöz került
kakedzsiku-anyag további kiállítására; segítségüket köszönjük!
Kérem s javaslom, kövessék nyomon egyesületünk Facebook oldalát, valamint a Magyar-Japán
Baráti Társaság és a Japán Alapítvány hírleveleit.
Kriston-Vízi József dr. elnök

Fotók: Hiros.hu

102018. SZEPTEMBER

129. számÚJ ROVATE számtól kezdve egy izgalmas, új rovatot indítunk a Kizunában Biró Tamás lejegyezte címmel,
amelyben a Magyar-Japán Baráti Társaság kiemelkedő tagjaival ismerkedhetnek meg közelebbről.
A rovatindító cikk ezúttal az idén 91 éves Vadadi Kornélt mutatja be.

Ezüst haj, arany szív
A Magyar Japán Baráti Társaság 1987-es megalakulása óta – a természet rendje szerint- számos
jeles alapító és vezetőségi tagunk távozott az élők sorából. Pótolhatatlan mulasztás, hogy amíg
tehettük volna, nem mutattuk be őket tagságunknak a Társaság újságjában.
Ezt a sort megtörve,- remélve, hogy talán folytatása is lehet - bemutatjuk egykori alapító ésvezetőségi tagunkat, VADADI KORNÉLT, aki idén december 4-én tölti be kilencvenegyedikéletévét. Budai otthonában beszélgettünk.
A Berzsenyi Dániel Gimnáziumban érettségizett, majd okleveles vegyészmérnökként végzett
1952-ben és már 1953-ban elkezdett dzsúdót tanulni két mestertől, akik már a két világháború
között is oktattak. Az ő edzője Vincze Tibor volt, aki az Újpesti Dózsában oktatott.
Volt még csapata a Vörös Lobogó Egyesületnek és a Testnevelési Főiskolának. Öt évig jár
edzésre, amikor kitartását látva felkérték, hogy vegyen részt a Dzsúdó Szövetség munkájában. Ezt
vállalta is, a bírói részleg tagjaként segítette az egyesület munkáját. Időközben folyamatosan
tökéletesítve tudását letette a 4 danos vizsgát. Ötvenéves korában észrevette, hogy lassulnak areflexei, az ellenfél akcióira kis késedelemmel tud csak reagálni. A kendó esetén 4 méterre vannak
az ellenfelek és úgy gondolta, hogy ez a távolság megfelelő időt biztosít az akció kivitelezésére. A
kendózást hetven éves koráig űzte aktívan, közben pedig gyermekcsoportoknak oktatott dzsúdót.
A gyerekek között rendkívül népszerű volt, tanítványai rajongtak érte, mert nemcsak sportolónak,de pedagógusnak is kiváló volt, akinek a haja ezüst és a szíve arany.
Időközben átesett két szívinfarktuson és a térdizületével is problémák adódtak, úgyhogy ismét
váltott, ezúttal a kjúdóra, amely a japánok hosszú íjsportja. Öt év után úgy érezte, hogy a fizikai
terhelést csökkentenie kell és elkezdet a Károli Gáspár Egyetemen kalligráfiát tanulni, amely
kevésbé fárasztó, de ez is folyamatos tanulást, koncentrálást jelent, amellett, hogy fejleszti, vagy
szinten tartja a memóriát. Kinél hogy...
Az elmúlt év decemberétől különféle problémákkal kórházba került, ahol- ha visszafiatalítani
nem is tudták - de korához képest elfogadható állapotba hozták.
A japán nyelvvel úgy ismerkedett meg, hogy már a korai edzéseken megtanulta a japánszámokat és a gyakorlatok nevét is. Beleszeretett a japán műtárgyak szépségébe és a magaszerény anyagi lehetőségeihez képest vásárolgatni kezdte az itthoni műkereskedőknél felbukkanó
tárgyakat. Mivel ezek közül elég sok volt a sérült, hozzákezdett a rossz részek restaurálásához, ígykovácsolva a szükségből erényt.
11

2018. SZEPTEMBER

129. szám

A kendó versenyek alkalmából mindig rendeztek olyan japán műtárgy kiállítást, ami a japánművészettel kapcsolatos. Ezt az igyekezetet tapasztalva, 2004-ben császári kitüntetést kapott ( aFelkelő Nap Rendje ezüst és arany csillagokkal, második fokozat), amelyet az egész világon csupánharminc ember kapott meg és Magyarországon csak kettő (a másik kitüntetett egy jezsuitaszerzetes, aki évekig tanított Japánban).
A japán nyelvet Major Gyulától tanulta egy tanfolyam keretében a nyolcvanas évek elején.
Japánba úgy került, hogy egy japán kendós gyermekcsoport látogatott el Magyarországra és ő
megszervezte, hogy a gyerekek tíz napig magyar családoknál lakjanak, a vezetőjük pedig az őcsaládjánál.
Időközben Zsolt nevű fia is elkezdett kendózni és megnyerte az első magyar bajnokságot. Ezért
az a mester, akit ők a budai otthonukban elszállásoltak és vendégül láttak, meghívta Zsoltot egyévre Japánba. Kornél az Ifjúsági Utazási Iroda Szervezésében meglátogatta fiát Japánban. Ittkézről-kézre adogatva bemutatták Japán sok nevezetességét (Kamakura, Nikko). Csicsibuban egy
kjúdós mesternél lakva egy rövid tanfolyamon megismerkedett a japán íjászat alapjaival. Közben
fiának volt egy dan vizsgája Tokióban iaidóból. Ezt a rendőrség dodzsójában tartották. Meglepve
látta, hogy a százhúsz vizsgázó fele hatvan éven felüli volt. Elvitték egy idős klubba is, ahol hetvenéven felüliek voltak a tagok. Később egy kjúdós csoport magyarországi gardírozásáért
köszönetképpen ők is visszahívták.
Az első infarktus 1982-ben érte itthon, ezt egy ismerős kardiológus kezelte, a második viszont
Japánban, Kiotóban. Számot vetett vele, hogy az egészségbiztosítását már a kórházba szállításávalkimerítette volna, a kórházi kezelésre pedig rámehetett volna budai lakása. Reggel vett be
aszpirint, nitroglicerint spriccelt a nyelve alá és így pihengetve élt át egy hetet Kamakurában, majdaz orvosi tanács ellenére repülőre szállt és hazarepült. Itthon sikeres bypass műtéten esett át.
Férfi felmenői ötven éves koruk táján haltak meg szívinfarktusban, ő is ötvenedik életéve táján
kapta az elsőt. Öccsének is voltak szív problémái. Levonható tehát a tanulság, hogy a nem túl
szerencsés genetikai adottságait sportos és tevékeny életmódjával sikeresen kompenzálta.
Zsolt fia elég későn nősült, így Kornél nyolcvan éves korában lett nagyapa, de azóta három
eleven fiúunokája viszi tovább a Vadadi család örökségét.
A vele folytatott beszélgetést a kérdések elhagyásával tettem folyamatossá, végül szeretném
megjegyezni, hogy közel harmincöt éves ismeretségünket a közös érdeklődés eredményezte. Az
általam alapított bonsai klub vezetőségi tagjaként sokat segítette munkámat és mindkét
gyermekemet tanította dzsúdózni.
Mit kívánhatnánk neki egyebet, mint jó egészséget és további éveket, hogy még számos tervét
megvalósíthassa.

Biró Tamás
122018. SZEPTEMBER

129. számLőrinci diákok és a japán kultúra
A körülöttünk lévő világ megismerésének leghatékonyabb eszköze – a tudomány mellett – aművészet. Az alkotó munkát, az önkifejezésnek ezt a fontos módját érdemes már egészen fiatalon
elkezdeni, ahhoz, hogy később is értő figyelemmel forduljunk a környezetünk felé.
Ezt teszik a Lőrinci Hunyadi Mátyás Általános Iskola és Alapfokú Művészeti Iskola, képző- és
iparművészeti (népszerű nevén: grafika) tanszakos tanulói is.
Talán ennek a szemléletmódnak az eredménye, hogy a diákok egyre nagyobb érdeklődéssel
fordulnak más, egzotikus világok felé, amelyben előkelő helyet foglal el a japán kultúra.
Az iskolában lassan hagyománnyá nemesedett az a szokás, hogy néhány kiemelkedő
rajzkészséggel rendelkező diák – elsősorban a grafika tanszakos tanuló – alkotásait minden évben
elviszik és kiállítják egy távolabbi vidéken.
A vizuális alkotómunka nem ér véget a rajz vagy festmény elkészítésével. Egy alkotás csak akkor
válik igazán képpé, amikor az a kiállító-felületen méltó módon elhelyezve, a közönség elé kerül.
Ezért nagyon fontos, hogy időről-időre bemutatkozási lehetőséget biztosítsunk a fiatal
tehetségeknek, arra is lehetőséget teremtve, hogy felismerhessék képességeik határát, és egy
reális önismeret birtokában dönthessenek életpályájukról.
A Tisza-tó partján elterülő Poroszló község az idén harmadik alkalommal adott helyet a lőrinci
diákok tárlatának 2018. július 24-én. Egy tematikus kiállításra készültek, amelynek központi tárgya
a japán képzőművészeti motívumok megidézése, az ázsiai öltözködési szokások megismertetése,valamint a modern vizuális közlési módokkal (anime, manga) készült képeik bemutatása volt.
A kulturális értékközvetítő tárlat ötlete a tavalyi alkotótáborban született. Az akkor 7. osztályos
diáklány, Bődi Viktória javaslata volt, hogy a következő kiállításnak Japán legyen a tárgya. A grafika
tanszakot vezető tanár, Tóth Attila számára ekkor derült ki, hogy az iskolában jó néhány gyermek13

2018. SZEPTEMBER

129. számévek óta érdeklődik az ázsiai ország képzőművészete iránt, és nem egy közülük a japán nyelv
elsajátításával is próbálkozik.
Ettől kezdve tudatosan készültek az eseményre. Képeket, anime rajzfilmeket, mangákatnézegettek, ismerkedtek a japán tradicionális képzőművészettel, főleg az Edo-kor alkotásaival ésaz ukijo-e stílussal. A diákokat főleg Matsumura Keibun színes tusrajzai és Kacusika Hokuszai
fametszetei fogták meg. Az ő stílusukban is megpróbáltak rajzolni, festeni.
A magyarországi anime találkozó, a MondoCon nem csupán a japán rajzfilmek rajongóinak agyülekező helye, de kitűnő motivációs terepe a távol-keleti kultúra megismerésének is. A
legutóbbi eseményen a két legérdeklődőbb lőrinci diák, Bődi Viktória és Gerzsenyi Gréta is részt
vett, akik anime jelmezbe öltözve élvezték a program nyújtotta játék örömét.
A Távol-Keleten rendkívül népszerű műfajnak az anime rajzfilmnek Európában és
Magyarországon is állandóan növekszik a rajongó tábora. A japán animációs filmek és mangák
témái egyszerűek, világosak és érzelemgazdagok: a jó és a rossz örökös harca, a társadalmi
konfliktusok meseszerű feldolgozása, a szerelem és a barátság fontossága az életünkben. Ezeket
az értékeket a fiataloknak könnyű megérteni, a főhőssel egyszerű azonosulni és nem nehéz atörténeteket továbbgondolni. A poroszlói kiállítás képanyagának jelentős része is az animeműfajba sorolható.
A hat lőrinci általános iskolás tanuló mellett volt egy hetedik kiállító is, egy gimnazista diák,
Gazsó Boglárka, aki évek óta intenzíven foglalkozik a japán tájképek, ázsiai motívumok vizuális
felfedezésével. Ő hatvani Széchenyi István Római Katolikus Gimnázium és Szakgimnázium tagja,
vendégként vett részt a tárlaton, munkáira a jövőben is számítanak a szervezők.
Az alkotó diákok a szűken vett japán motívumok mellett, az újszerű vizuális technikáikkal is
bemutatkozhattak. Szakács Róbert színvonalas grafikái elsősorban egzotikus állatokat jelenítettek
meg. Samu Laura és Garcia-Jakab Noémi a klasszikus – és modern festészeti technikákat ötvözték,
korukhoz képest bravúros módon. Tarján Vivien szinte minden eddig megismert grafikai műfajt
bemutatott a kiállított, attraktív képeivel.
Málnás Panna és Szakács Renáta tanulók a kiállítás szervezésében és lebonyolításában vettek
részt, munkájukkal nagyban hozzájárultak a rendezvény sikeres megvalósításához.
Az augusztus 25-ig nyitva tartó kiállítás nagy lehetőségekre hívta fel a figyelmet atehetséggondozó szakemberek számára is. A japán képzőművészet és hagyományok
megismerése nem csupán a tanulók történelmi és társadalmi tudatát gazdagítja, de jelentősen
növeli az alkotó diákok produkciós felületét is. Az első tematikus kiállításukat szeretnék tudásuk
gyarapítása révén még színvonalasabb tárlatokkal folytatni. Tudják, hogy ez komoly szakmai
kihívás, de a lőrinci iskolában azon dolgoznak, hogy a ma lehetőségét a holnap valóságává
alakítsák.
Tóth Attila tanár

14

2018. SZEPTEMBER

129. szám

Fotók: Szűcsné Négyesi Éva

Olvasnivaló
Az újságíró archívumából: Így lett magyar Suzuki
Huszonöt éve avatták fel a Magyar Suzuki Rt. esztergomi autógyárát. Az erre emlékező jubileumi
eseményre ide utazott Osamu Suzuki, a Suzuki Motor Corporation elnöke. Tekintettel arra, hogya ma már csak archívumokban föllelhető előzmények az évfordulón különösen izgalmasak ésérdekesek, Trom András kollégánk, az MTI egykori tokiói tudósítójának jelentéseiből és egyébújságcikkekből állítottunk össze olyan információcsokrot, amely talán még azok számára isújdonság, akik kortársként megélték az esztergomi Suzuki-gyár létrejöttét.
„Legnagyobb meglepetésemre a minap futár csengetett otthonomban: Esztergomból hozott
küldeményt, benne [egy] emléklappal. Nagyon meghatott a cég figyelmessége – mondja kollégánk,
Trom András. – Ez késztetett arra, hogy az archív anyagaimat átnézzem és az Infovilág
rendelkezésére bocsássam. A «Mégis lesz Suzuki?» című tudósításom – 1989. október 29-én
küldtem Tokióból – önmagában is nagyon érdekes, ipartörténeti szempontból. Külön pikantériája,
hogy különösen a második részben, névtelen véleményre hivatkozott kommentárok és Osamu
Suzuki sommás megjegyzésének idézése miatt megorrolt rám az MTI akkori főszerkesztője azzal
az indokkal, hogy «nem volt jogom beavatkozni a magyar gazdaságpolitikába». Aligha sejtés
csupán, hogy az általam nagyra becsült főnök kollégámnak föntről a fejére koppintottak. Afőszerkesztő egyébként kiadta a tokiói jelentésemet, amit azonnal átvett az egész magyar sajtó”– emlékezik a csaknem három évtizeddel ezelőtt történtekre Trom András.
A „Most vagy soha: Suzuki” (Népszava, 1989. november 30.) publikáció jól érzékelteti, miként
fogadták az hírt a szerkesztőségek, hiszen a címadással («Most vagy soha: Suzuki») ők is nyomást
gyakoroltak a döntéshozókra. „Talán nem szerénytelenség feltételeznem, hogy adöntéshozatalban szerepet játszott ez a tudósításom is – mondja Trom András. – A többi
megjelenés is jelzi, hogy végre felgyorsultak az események és öt év után megszülethetett amindenképpen ipar- és gazdaságtörténeti Suzuki-megállapodás. Ezzel kezdődött a hazai
személygépkocsi-gyártás meghonosítása és nemzetközi integrálódása.”„Fontos adaléknak tartom – folytatja kollégánk –, hogy Horn Gyula, akinél még 1988 nyaránjártam, akkor külügyi államtitkár volt, és elmondta: a projektet a magyar járműipari lobbi
15

2018. SZEPTEMBER

129. szám

akadályozza, mert attól félnek, ha megvalósul, kiderül, hogy még nálunk is lehet hatékonyan,világszínvonalon termelni…”
Mégis lesz Suzuki?
Trom András, az MTI tudósítója jelenti /Tokió, 1989. október 29. vasárnap
Lehetséges, hogy mégis lesz Suzuki-gyártó japán–magyar vegyes vállalkozás. Erre lehet
következtetni a japán sajtóban a hét végén napvilágot látott hírekből. Eszerint a távol-keleti országelső számú kiskocsigyártó cégének az elnöke, Suzuki Osamu november elején Magyarországra
utazik, hogy az érintett járműipari vállalatokkal és a kormány magas rangú képviselőivel dűlőre
vigye a négy éve húzódó ügyet. Az Aszahi Simbun szerint a 143 millió dolláros közös vállalkozás 30
százalékát a Suzuki, 10 százalékát a C. Itoh, Japán legnagyobb kereskedőháza, és 60 százalékát
magyar konzorcium fedezné.
A Mainichi Daily News szerint az ezer köbcentis Cultus típus képezné a magyar gyártási
feltételekhez kifejlesztett változat alapját. Évi 50 ezer személyautó gyártásáról lenne szó,
amelyben – az Asahi Evening News szerint – a leginkább az Ikarus lenne érintve.
Éppen négy éve, 1985 novemberében született az első ajánlat, amelyet többször módosítottak.
Ennek ellenére a múlt évben már-már reménytelennek tűnt a terv megvalósítása, amelynekérdekében most újabb ajánlattal készül a Suzuki elnöke Budapestre. Az egyik új elképzelés szerint
a motor kivételével minden alkatrészt Magyarországon gyártanának, három évvel a gyár üzembe
helyezése után. Arról is szó lenne, hogy meghatározott hányadot Magyarország exportálna
Nyugat-Európába. Bartha Ferenc, a Magyar Nemzeti Bank elnöke a Nihon Keizai Simbunnak adottinterjújában szintén pozitívan nyilatkozott a Suzuki-projekt megvalósítási lehetőségeiről.
A japán személygépkocsi-gyártás meghonosítása Magyarországon azonban sokkal többet
jelentene a belföldi piaci igények kielégítésénél. Az MTI tokiói tudósítójának erről Szeki Eidzsi,
japán budapesti nagykövete nemrégiben kifejtette, hogy a Suzuki-együttműködés csak az elsőlépés lenne ahhoz, hogy Magyarország bekapcsolódhasson egy nagyszabású nemzetközijárműipari együttműködésbe. Amennyiben ugyanis a Suzuki-program részeként kialakulna anyugati normáknak megfelelő színvonalú alkatrészgyártás Magyarországon, beleértve a kis- ésközépüzemi méretű háttéripart, úgy a magyar járműipar az angliai japán gépkocsigyártás számára
jelenthetne alkatrész- és részegység-gyártó, beszállító bázist. Az ezredfordulón Angliában már 1
millió japán gépkocsit gyártanak majd, tehát sokkal többről van szó, mint a korlátozott magyar
piaci igények középtávú kielégítéséről: olyan ipari szerkezetváltásról, amely a járműipar
megizmosodása esetén a nyugati iparhoz való integrálódást tenné lehetővé - hangsúlyozta Japán
budapesti nagykövete,
Az MTI tudósítójának szöuli értesülései szerint a General Motors ellenállása miatt több lehetséges
elképzelés meghiúsult, ezért égető szükség lenne arra, hogy a lassan minden idők leghosszabb
döntési eljárása címet kivívó Suzuki-ügy végre tető alá kerüljön. A négy éve húzódó ügy ugyanis
alapjában kérdőjelezi meg a kormány döntésképességét és a vállalatok modernizálódási készségét.
A Suzuki elnökének magyarországi útja a japán cég részéről az utolsó kísérlet. Amennyiben mostsem járnának sikerrel a tárgyalások, úgy nagy a valószínűsége annak, hogy a japán cég
végérvényesen visszavonja ajánlatát, mutatnak rá tokiói gazdasági megfigyelők. (MTI, 1989.
október 29., vasárnap 11:21)
16

2018. SZEPTEMBER

129. szám

Megszületett a Suzuki-egyezmény
Trom András, az MTI tudósítója jelenti /Tokió, 1990. január 9. kedd (MTI-TUD) - Megszületett az
egyezmény a Suzuki személyautók magyarországi gyártásáról – jelentették be Tokióban a hírt,
Kaifu Tosiki japán miniszterelnök január 15-én kezdődő történelmi magyarországi látogatására
időzítve. Az alap-megállapodás aláírására maga Suzuki, Japán vezető kisautó gyártó cégének anévadó tulajdonosa utazik Budapestre. A 20 milliárd jen (mintegy 140 millió dollár) értékű
járműipari együttműködés a legnagyobb japán beruházás, amire Kelet-Európában valaha is sor
került.
A vegyesvállalati formában megvalósuló gyártás 10 milliárd jen (mintegy 70 millió dollár)tőkevonzatú, aminek 50 százaléka felett tulajdonostársként az Autókonszern Rt. magyarfővállalkozó rendelkezik, míg a tőke 30 százalékát a Suzuki cég, 10 százalékát a C. Itohkereskedőház és további 10 százalékát a Világbank szakosított szervezete, az International
Finance Corporation fedezi.
A beruházás megvalósításához igénybe vehető lesz a japán export–import bank által hazánknak
nyújtandó 500 millió dolláros szabad felhasználású, alacsony kamatlábú hitele. A Suzuki-gyárat
Esztergomban építik fel és 1992-ben 15 ezer darab gyártásával indul a termelés. 1994-ben márévi 50 ezer Swift típusú 1000, illetve 1300 köbcentis autó hagyja el a magyar Suzuki-gyárszerelőcsarnokát. A termelés azonban 100 ezerre is felfuthat.
A tárgyalások rendkívül sokáig elhúzódtak. 1985-ben érkezett az első Suzuki-ajánlat amagyarországi japán gépkocsigyártás meghonosítására, azonban később megszakadtak amegbeszélések. A japán kormány a két ország gazdasági együttműködésének a
továbbfejlesztéséhez jelentős lendületet adó lépésként üdvözölte a megállapodás bejelentését. A
külkereskedelmi és ipari minisztériumban (MITI) úgy értékelik a döntést, mint amely az ipari
kapcsolatok elmélyítéséhez is jelentős hozzájárulás lesz.
Suzuki Osamu, a japán autógyár tulajdonos-elnöke a korszakos jelentőségű ipari hírt bejelentő
sajtótájékoztatóján elmondta, hogy a magyar alkatrész-beszállítás aránya kezdetben 50 százalék
lesz, de fokozatosan eléri majd a 70 százalékot. A motort a Suzuki szállítja.
A magyar alkatrészgyártást egyelőre nehéz lenne éves bontásban megadni, ezért abbanállapodnak meg a magyar partnerekkel, hogy ezt a kérdést kölcsönösen rugalmasan kezelik majd.
Azt is közölte, hogy export-célt konkrétan nem állapítottak meg, csupán abban jutottakegyezségre a magyar féllel, hogy hosszú távon igyekeznek az exporttal ellensúlyozni az importált
alkatrészek költséget. Azt is bejelentette, hogy magyar részről kérték, hogy megfelelő
exporttervet dolgozzanak ki.
A szakemberképzésről elmondta, hogy Indiában, ahol szintén van Suzuki-gyár, képzetlenmunkásokat tanítottak meg arra, hogyan kell japán normák szerint autót gyártani, tehát kellő
tapasztalattal rendelkeznek, ugyanakkor Magyarország esetében lényegesen könnyebb lesz adolguk.
A japán–magyar járműipari együttműködés bejelentése a tv-hiradók élére került Tokióban. Az
NTV állomás kommentárja egyebek között azt hangsúlyozta, hogy a Suzuki lesz az elsőkörnyezetkímélő autó, amit Kelet-Európábán gyártanak. A tudósítás arra is rámutatott, hogy17

2018. SZEPTEMBER

129. szám

Magyarország a KGST munkamegosztás-kényszere következtében idáig csak autóbuszt ésteherautót gyárthatott.
Trom András fenti cikkei, amelyeket a szerző bocsátott rendelkezésünkre, eredetileg az
infovilag.hu oldalon jelentek meg egyben 2018. június 14-én.

Ogava Jóko: Lakást keresők figyelmébe!

Üdvözlöm irodánkban!
Kérem, helyezze magát kényelembe itt, a kanapén. Mindjárt hozunk Önnek hűtött innivalót és
némi édességet. Van csokoládé, sablé, pillecukor, marron glacé, továbbá bajor krém, zselé,
keménycukorka... Szinte bármivel szolgálhatunk. Ne fogja vissza magát, árulja el nyugodtan, hogy
mihez van kedve!
Mellesleg jól sejtem, hogy lakásnézőbe érkezett hozzánk?
Jaj, bocsásson meg! Ostobaság volt rákérdeznem, hiszen ez nyilvánvaló, én magam helyeztem ki
az ingatlaniroda feliratát!
Időnként akadnak ügyfelek, akik véletlenül tévednek be hozzánk. Amint Ön is láthatja, nemragasztottunk ingatlanokról szóló ismertetőket a kirakatba, és a telefonkönyvben sincs
hirdetésünk. Ebben az elhagyatott sikátorban, a főúttól távol vezetjük az egyszerű kis irodánkat.
Bizonyára más ingatlanosnál is akad a fiók mélyén két-három kopott, elfeledett épület, ahová
hosszú évek óta nem találni lakót, de azt hiszem, ez a mi irodánkra különösen jellemző. Elvégre
olyan helyen nyitottuk meg az üzletet, ahol egyébként nem jellemzőek az ingatlan kereskedések.
Előfordult például, hogy régi bútorüzletnek nézték a boltot. Volt olyan, aki magánnyomozói
irodának hitte! És be kell vallanom, nemrégiben azzal is beállított hozzánk egy vendég, hogy ezugye egy temetkezési vállalat.
Szóval jobbnak láttam rákérdezni, csakis a biztonság kedvéért. Tehát nem antik bútort keres,
esetleg egy szeretőt, akivel megcsalták, vagy netán halottas kocsit, hanem megfelel Önnek egy
lakás?
Van még egy aprócska tényező, amit úgy érzem, kötelességem ismertetni Önnel. Nem szeretnénk
rossz benyomást kelteni, mintha mi afféle zűrös ingatlaniroda volnánk. Amennyiben gondatlan
ingatlanost óhajt látni, a vasútállomás előtti bevásárlónegyedben akad nem is egy! De ha már
elment mellettük, és elfáradt egészen hozzánk, úgy hiszem, kötelességem ismertetni Önnel azüzletünk körülményeit.
A mi munkánk tudniillik nem abból áll, hogy meghallgatjuk az ügyfél kívánságait, és annak
megfelelően mutatunk neki ingatlanokat. Épp ellenkezőleg! A feladatunk, hogy olyan lakót
találjunk, akik megfelel az adott lakásnak.
18

2018. SZEPTEMBER

129. szám

Az ember mindenféle álmot dédelget a házról, ahol élni szeretne, csakhogy egy háznak éppúgy
megvannak a saját kikötései. Hiszen minden épületnek van múltja, története, sajátos körülménye.
Ezeket mi mind meghallgatjuk, közösen átgondoljuk, és legvégül átadjuk a kulcsot az ideális
lakónak. Az a sikerélmény pedig semmihez sem fogható érzés.
Tudniillik egy lakás nem elégedetlenkedik, nem okoz problémát, nem tesz mást, csak fenntart egy
teret. Türelmesen vár, hogy végre beköltözzön valaki, aki tényleg érdemes rá. Sajnos azonban, az
ember nem képes úgy kiismerni önmagát, mint egy lakás. Bedől a mutatós külsőnek, és pillanatnyi
lelkesedésből kiválaszt egy üres szobát. Kifizeti az értékes házat, holott ha visszafogná magát,észrevenné azt a részletet, ami miatt többé vissza se akarna térni ugyanoda... Micsoda ostoba
történet!
Holott valójában alig akad olyan hely, ahol a ház szelleme ténylegesen befogadja az adott lakót.
Egy emberélet során egyszer vagy kétszer tán, ha megesik ilyesmi. Rengeteg szerencsétlen úgy éli
le az életét, hogy nem is talál megfelelő lakásra. Az emberek olyanok, akár az elveszett gyerekek:
bolyonganak, keresik az otthont, amely csak rájuk vár. Mi pedig afféle apró útjelző táblák volnánk
ehhez az barangoláshoz.
Vajon minden világos most már? Ez egy olyan ingatlaniroda, ahol szabadabban válogathat akülönféle édességek közül, mint a lakások közül. Először is törölje hát el mindenféle elképzelését!
Ez az első lépés. Így tudja teljesen megújult formában, kitisztult füllel meghallgatni, miről
mesélnek ezek az épületek. Az ő emlékezetük sokszor képzeletet felülmúló, távoli világokba vezeti
majd el Önt. Hiszen amit ők látnak, azt a mi szemünk nem is képes befogadni. Olyan érzés
átlapozni egy-egy épület aktáját, mintha csak egy eposzi költeményt olvasnánk.
Akkor tehát, kérem, válasszon tetszés szerint az akták közül. Helyezze magát kényelembe,
ameddig csak ideje engedi. Akár egész éjszaka itt maradhat! Amint láthatja, nincs különösebb
nyüzsgés az irodánkban, így a többi ügyfél miatt sem kell aggódnia. Én visszavonulok oda, afüggöny mögé. Hívjon nyugodtan, ha bármiben segíthetek!

1001. sz. Ingatlan: Lopótök-kúria- Az Y magánvasútvonal E állomásától 15 perc autóbusszal. Leszállás az XX kórház előtti
buszmegállónál, gyalog 20 perc.
- Szellőzés, fényviszonyok és kilátás szempontjából meglehetősen rossz.
- Tartozékként számtalan lopótök termék jár hozzá.
Amint a neve is mutatja, lopótök lakásról van szó. Itt nem csupán szimbolikusan ültetett kerti
növényként értendő a lopótök: ez az épület csakis a lopótökökért létezik.
Eredeti tulajdonosa világhírű lopótök-művész volt, aki a kertjében termesztett lopótökből
készítette el műalkotásait (állatfigurákat, bábukat, edényeket stb.), ezeket hangszerré fejlesztette(vonós, fúvós, ütős stb.), majd koncertet szervezett és lemezt adott ki. Eleinte csupán a kert
19

2018. SZEPTEMBER

129. szám

sarkában termesztett lopótököt, de kiváló lopótök-művész létére jól választotta meg a helyet: atalaj éppen megfelelő volt. A lopótök szabadon növögetett, és mire észbe kapott a művész, már
eltakarta a háztetőt. Szára túlnőtt a házon, vastag leveleivel befedte az ablakokat, és az előszobai
ajtót is elővigyázatosan kellett kinyitni, nehogy lefejeljen az ember egy alálógó lopótököt. Akik
áthaladóban bepillantanak a kerítés túloldaláról, észre sem veszik, hogy itt egy otthon áll. Bárhogyerőltetik szemüket, nem látnak mást, csak lopótökök rengetegét.
A művész agglegényként töltötte életét. Lányát, aki annyival fiatalabb volt nála, hogy akár az
unokája lehetett volna, kinevezte titkárnak, a lopótökök gondozását pedig a tanítványaira bízta.
Csakhogy idővel elromlott az egészsége, már nem volt képes dolgozni, s lassacskán a hírnevét iselvesztette. Ekkor a titkár és a tanítványok kivettek minden pénzt a széfből, majd eltűntek, egy
pillantást se vetve a lopótökökre.
A magányosan maradt művész számára a lopótökök jelentették az egyetlen vigaszt.
Elválaszthatatlan társai lettek a hosszú évek alatt. Olyasféle kapcsolat volt ez, hogy a művész
csukott szemmel is érezte a jelenlétüket. Hiszen mégiscsak egy lopótök rezidenciáról van szó, ahol
a lopótökök állandóan vele voltak. Nem kellett ehhez találkozót megbeszélni, és elmenni
otthonról. Az ablakot borító, rozsdaszínű levelek társalogtak a művésszel, a késő tavasszal nyíló
virágok hírt hoztak neki az évszakváltásról, és a tökök éppen olyan formára nőttek, hogy lágyan az
arcához simultak.
Természetesen a művész is sokat fáradozott a lopótökökért. Nekik szentelte minden maradék
erejét. Így próbálta jóvá tenni, hogy korábban olyan szörnyen bánt velük, és a műalkotásaihoz
használta fel őket. A lopótök rendkívül jószívű növény: minél több szeretetet kap, annál nagyobbra
nő. Ebben is különbözik a csaló titkártól és a tanítványoktól.
Magvetés, a palánták karózása, hónaljhajtások kicsípése, műtrágyázás, mesterséges beporzás, atermés begyűjtése, aztán kivájni a tököt, majd kiszárítani...
Rengeteg volt a hálátlan munka. A művész reggel, amint felkelt, először is felvette a napellenző
sapkáját, felhúzta a kerti kesztyűt, félrehajtotta az útjába eső hajtásokat, majd kiment az előszobai
ajtón, hogy szemügyre vegye a lopótököket. Akkor volt a legszomorúbb, ha talált egy-egy beteget.
A különféle kártevő rovarok, mint a levélbogár (nem tud egyenesen haladni, ezért eszetlen
köröket rajzol a levélbe, miközben kirágja) vagy a bagolylepke lárvája (a termés héját pusztítja el)mellett a lisztharmatra is ügyelni kellett (a leveleken fehér foltok jelennek meg, mintha liszttel
szórták volna be őket). A lopótök levele szív alakú. Ha a levelet betegség éri, egészen olyan, mintha
a lopótök szívét érné valamiféle sérülés, és a művész ettől mélységes bánatba zuhant. Nem bírta
rávenni magát, hogy a szeretett lopótököt szennyező vegyszerekkel kezelje, ezért egy saját
fejlesztésű, ecet alapú ellenszerrel, egyesével fújta be a leveleket.
A legnagyobb odaadással azonban a mesterséges beporzást végezte. A lopótöknek vannak
ugyanis hímivarú és nőivarú virágai, és ha ezek nem egyszerre nyílnak, elmarad amegtermékenyítés. A virág ráadásul éjszaka nyílik, és egyetlen nap alatt elhervad. Azon az
20

2018. SZEPTEMBER

129. szám

egyetlen éjszakán múlik tehát, hogy lesz-e termése a lopótöknek, vagy sem. A művész számára ez
olyan volt, akár Orihime és Hikobosi mítosza.1
Saját, vénséges keze felelt a pillanatért, amin az múlott, hogy lesz-e új termés ebben a világban.
Remegő, ráncos keze afféle Égi eszköz volt. E gondolatra olyasfajta magasztos érzés kerítette
hatalmába, amelyet művészként sosem élt át.
Széthajtotta a hímivarú virág szirmait és egy ecsettel felszedte a porzóról a virágport. Ezután
ujjával összecsípte a nőivarú virág csészeleveleit. A váratlanul lecsupaszított bibe szégyenlősen
megremegett, nedvesen felragyogott a hold fényében. A művész végigsimította az ecsettel.
Sehol egy lélek, csendes a környék: senki sem sejti, miként sürgölődik a művész a lopótökökért. A
virág mélyén már hang nélkül készülődik a duzzadó, új termés. A művész nyelve hegyével lenyalja
az ecseten maradt virágport.
Mikor már semmi sem maradt a tehetségéből, amivel a lopótök műalkotásokat készítette, akkor
is ugyanúgy foglalatoskodott az érett lopótökök begyűjtésével és kiszárításával, mint korábban.
Ha ugyanis kivájta a lopótök belsejét és aztán kiszárította, azzal örökre tartósítani tudta. Így tette
halhatatlanná a lopótököket. Ez az utolsó lépés azonban közel sem volt olyan romantikus, mint a
mesterséges beporzás. A fogyasztásra alkalmatlan termés húsának és magvainak eltávolítására
egyetlen módszer létezik: a rothasztás. Ehhez először is fúrógéppel lyukat fúrt a tökbe, majdrothasztógombával kevert földet helyezett bele, felöntötte vízzel, és aztán várt, míg a tök belseje
péppé mállott. Miután megbizonyosodott róla, hogy kellőképpen lebomlott a tök belseje,
eltávolította azt, és kidobta. Így csak a héj maradt meg, amely ellenállt a rothadásnak.
A rothadó lopótök jellegzetes bűzt árasztott. Makacsul beivódott a férfi hajába, körmei alá, spersze kíméletlenül belengte az egész környéket is.
Egy fátyolfelhős tavaszi reggelen fedezték fel a néhai lopótök-művész holttestét. Az egyik
szomszéd fogott gyanút és jelentette, miután a lopótök megszokott bűze mellett megjelent valami
más jellegű szag is, a kiérkező tűzoltók pedig megerősítették a halálesetet. Markában amesterséges beporzáshoz használt ecsetet szorongatta. A lopótök-rezidencia lakó nélkül maradt.
Az utolsó beporzás termése nyárra érik be. Keressük a lopótök-rezidencia új lakóját, aki leszedi atermést, kirothasztja a belsejét és aztán tartósítja a héját. Továbbá, megmetszi a lopótök szárát,kiírtja a kártevőket, elvégzi a műtrágyázást, és beporozza a nőivarú virágokat. Olyasvalakire vanszükségünk, aki szeretni fogja a lopótököket, és a teljes életét a nekik szenteli.
Fontos megjegyezni, hogy a lopótökök meglepő sebességgel növekszenek, naponta nagyjából tíz
centimétert, ezért a szármetszés elhanyagolása testi sértést von maga után. Óvnánk bárkit attól,
hogy megvegye az ingatlant, azt gondolván, ha később belefárad, legfeljebb nem gondozza tovább
a lopótököket. Az előző tulajdonos halálának oka tudniillik szárak általi fulladás volt. Azt
feltételezzük, hogy munka közben lábát törte, és mivel nem tudott mozogni, idővel a nyaka köré
tekeredtek a lopótök hosszúra nőtt ágai. Végezetül szeretnénk tehát ezt a pontot különösen
kiemelni.
21

2018. SZEPTEMBER

129. szám

1002 sz. Ingatlan: Sakktábla-kúria-Gépjárművel 90 perc alatt megközelíthető a kikötőtől.
-Fürdőszoba, vécé, konyha nincs.
-Csendes.
8x8=64 fekete és fehér színűre festett, elválasztott szoba, négyzet alakúra rendezve. Ízlés szerint
hívható vagy kiüthető a király, királynő, futó, huszár, bástya, gyalog, vagy bárki, ebben az emberi
sakkjátszmára alkalmas otthonban.

1003 sz. Ingatlan: Kör alapú otthon-A városi üzemeltetésű metró L vonalának B állomásától 40 másodperc gyalog.
- Vasbeton szerkezetű, háromemeletes épület.
- Meglehetősen kicsi beltér.
- Különösen ajánlott kerekded, pufók személyeknek.
A házalakot mondani sem kell, de a beltér minden része szintúgy kerek. A kapu, az előszobai
küszöb, az ablak, a lépcső, az eresz, a fürdőkád, a tükör, a veranda, a mosogató, a lámpa… szóval,tényleg minden. Az eredeti tulajdonos egy él-fóbiában szenvedő lány volt. Félelme eleinte csak
vágóeszközökre, villákra, töltőtollak hegyére, és egyéb szúrós eszközök élére terjedt ki, idővel
azonban romlottak a betegség tünetei, míg végül képtelen volt elfogadni bármit, ami szögletes.
Többé nem tudott könyvet olvasni, zsebkendőt használni, vagy akár kockacukrot tenni a kávéjába.
Még a vaj sarka is olyan volt számára, mint egy végzetes fegyver, amely képes lenne kiszúrni aszemét, és aztán kivájni a húsát.
Akárhová ment, követte a félelme. A városban sétálva körülvették a jelzőtáblák és abetonkerítések. Úgy gondolta, a gépkocsi rendszámtáblája mellen fogja döfni. A parkban ott
voltak a libikókák és a padok. A tornyosodó mászóka a koponyáját fogja szétzúzni. Amikor hazaért,
rettegett, hogy a szögletes bejárati ajtó összepréseli a tüdejét. A lány rövidesen nem tudott egy
lépést sem tenni a szobájából. Fejére húzta a takarót, s fagyosan reszketett egész nap. Ekkor
észrevette, hogy a takarónak is van sarka, és rátört a rettegés, hogy az a bizonyos sarok majd
felfeszíti az száját, és kitépi a nyelvét. A lány hideg verejtékben úszó kezével feltekerte a takaró
csücskeit, ragasztószalaggal rögzítette őket, és úgy-ahogy ovális alakot formázott. Szíve szerint
persze vadul levágta volna azokat a szörnyű sarkokat, de nem volt ollója.
A lány ráébredt, hogy a közeljövőben már arra sem lesz képes, hogy szögletes szobában, szögletesházban lakjon, és még mielőtt ez bekövetkezne, építenie kell egy kerek házikót. Máskülönben nem
lesz többé helye e világban.
22

2018. SZEPTEMBER

129. szám

Semmiképp sem vágyott fényűző otthonra. Nem volt baj számára, ha szűkös, nincsenek rajta
felesleges díszek, és olcsó az alapanyaga. Egyetlen kívánsága csupán az volt, hogy legyen kör alapúa ház.
Míg várt, az ujjain számolta, mikorra készül el az új ház. A betegsége tünetei napról naprarosszabbodtak, és világossá vált, hogy elérte a határt. Már a szemét is alig nyitotta ki. Csukottszemmel valamelyest megmenekült attól, hogy észrevegye a veszélyt, amit a különféle élekjelentettek. Persze így is oda kellett figyelnie mindenre. Reggel megmosta az arcát egy kerekszappannal, majd hajgumival összefogta haját, és evett egy kerek kenyérszeletet. Napközben aFöld formájáról meditált elmélyülten. Amikor beesteledett, szójababot, paradicsomot ésumebosit vacsorázott sörrel. Nem tudván, hogy hol leselkednek rá különböző élek, állandó
rettegésben töltötte életét.
És aztán végre-valahára elérkezett a nagy nap. Elkészült az új otthona. A lány csukott szemmel, azépítész kezét fogva jutott el az épületig.
– Nyissa ki a szemét, és vessen rá egy pillantást! – szólt az építész magabiztosan.
A lány félénken felnyitotta szemét. Az átellenes, vakító fényben lassanként egy körkörös ház
rajzolódott ki.
Henger alakú volt. Méghozzá olyan pontos volt ez a henger, akár az iránytű. Az itt-ott elhelyezettkörablakok helyét leszámítva nem voltak rajta csúnyán kiemelkedő tartozékok, letisztult kört írt
le. A lány önkéntelenül is odaszaladt, és két karjával átölelte a ház külső falát. Elég volt a két karja
ahhoz, hogy átölelje az épületet, annyira kicsi volt.
"Végre megkaptam az otthonom! Többé már semmiért sem kell aggódnom. Rendesen, nyitottszemmel élhetem innentől az életem" – gondolta a lány, és nem bírta visszatartani örömében
túlcsorduló könnyeit.
– Ha megfelel Önnek, akkor a költözés ünnepére most felhelyezheti a névtáblát a bejárati ajtóra.
A névtábla természetesen kör alakú. A felszerelés pedig csak afféle formalitás, elég annyi hozzá,
hogy egy parányit megforgatja a csavarhúzót.
Az építész ezzel átadta a lánynak a csavarhúzót. Abban a pillanatban elakadt a lány lélegzete.
Felvisított, elhajította a csavarhúzót, majd azon nyomban összeesett. Bele is halt amegrázkódtatásba.
E szegény lányt úgy érte utol a végzet, hogy még lábat sem vethetett a hőn áhított kerek házban.
Olyan lakót keresünk, aki megtiszteli az emlékét, és semmilyen éles tárgyat nem visz a házba,tiszta, kerek életet él.
Úgy tartják, még életében a következőképp álmodozott a lány az új otthonáról:"Milyen jó érzés lehet egy kerek szobában aludni! Mély nyugalom ölel körbe, s a legkisebb
aggodalmam is szertefoszlik. Ha kör alapú szobában alszom, a kör átmérőjét képzem. A körönmagába zárul, semmihez sem kapcsolódik, se kezdete, se vége. A tökéletes forma. S mégis,23

2018. SZEPTEMBER

129. számbárhogy próbálná valaki lemérni a kerületét, sosem kapná meg a választ, hacsak nem szoroz velem,az átmérővel, a 3,141582653589… értékű végtelen számmal. A kör közepén tehát végtelenné válika létezésem. Én, a magam apró, mihaszna voltában végtelenné válhatok! Csodával határos
boldogsággal tölt ez el.”

1004. sz. Ingatlan: Lilian Kastély- Az állami vasútvonal W állomásától 17 perc séta.
- Hatalmas kert. Van tó.
- Különösen ellenálló, kétméteres kőkerítés.
Lilian (óriásteknős/nőstény/születési hely: Galápagos-szk./ születési év: kb.1835/ testsúly:160kg/
testmagasság:110cm) lakóhelye.
A lakás egy részében Lilian él, eltávolítására nincs mód. A lakás megvételével tehát egyúttal Lilianörökbefogadását jelenti, és aki Liliant szeretné megszerezni, annak meg vásárolnia ezen ingatlant.
Lilian nem egy szokványos óriásteknős. Darwin, a természettudós személyesen fogta el
Galápagos-szigeteken és hozta át az Egyesült Királyságba, ahonnan a tulajdonosának folyamatos
cserélődése révén bejárta Marokkót, Görögországot és Indiát is. Végül 20 éves korára sikerült eme
pedigrés teknősbékának a jelenlegi otthonában letelepedni. Külön kiemelendő, hogy a ma élő
legöregebb állatként van számon tartva, becsült kora meghaladja a 170 évet, és ezzel a Guinness
Rekordok könyvébe is bekerült.
Lilian gondozása nem bonyolult feladat. A kerti vadnövényekkel táplálkozik, szeret napfényben
sütkérezni és éjszaka egyedül alszik. Jó eszű, kerüli a bajt. Mindemellett bájával kivívja az ember
szeretetét.
Békés lelkű élőlény, mivel szülőföldjén, a Galapagosz-szigeteken nem volt természetes ellensége,
nem ismertek számára olyan érzelmek, mint a bizalmatlanság, gyanakvás, vagy aggresszivitás.
A “Lili” megszólításra jobban hallgat. Amikor simogatásra vágyik, mellső mancsát a térdedre
helyezi, teljes hosszában kinyújtja a nyelvét, és szájon nyal.
Lili nyelvének felülete meglehetősen érdes és ázott zokni szaga van. Vidám kedvében, séta közben
rákacsint arra, akivel összetalálkozik a tekintete. Amikor megijesztik, mély levegőt vesz, éstorkából szellentéshez hasonló zaj távozik. A hang hallatára szégyenlősen meglapul a fűben.
Csakhogy ez a teknősbéka mégiscsak Darwin felfedezése, és mint a világ legöregebb teknősbékája,
elkerülhetetlenül is jár vele néhány feladat.
Először is, a kert gondozását a természetre kell hagyni, mindenféle indokolatlan emberi
beavatkozás nélkül. Lilian csaknem 150 éve ebben a kertben tengeti életét. A lábát sem tette ki akertből soha. E 150 év alatt teste teljes mértékig a kerthez idomodott. Az új lakónak tilos tehát242018. SZEPTEMBER

129. szám

puszta kedvtelésből virágokat, zöldségeket ültetnie! Legyen szó bármilyen rút gyomnövényről, azéppen Lilian kedvenc ünnepi lakomáját jelentheti.
A második vele járó feladat évente egyszer, augusztus 8-án fogadni a Guinness Rekordok
Könyvének vizsgáló megbízottját. Ez a helyi megbízott ellenőrzi, hogy Lilian további egy évet túlélt,és a rekord megújítható. Lilian nem cserélendő másik teknősbékára, ugyanis a vizsgáló megbízott
különféle testi jellegzetességei alapján be tudja azonosítani. Ezen jellegzetességek sorát atulajdonos előtt is titokban tartják, hiszen ha bárki megtudná, lehetőséget nyújtana a csalásra. A
Guinness Rekordok Könyvét övező vizsgálat rendkívül szigorú. Azt hinnénk, hogy Lilian
páncéljának a mintázata, mancsának foltjai, fogainak elrendezése kerül ellenőrzésre, valójában
azonban a vizsgáló hölgy már abban a pillanatban levonja következtetéseit, amikor belép a kertbe.
Tudniillik, jó viszonyt ápol Liliannel. Évente csupán egyszer találkoznak, Lilian mégis megismeri őt
az arcáról, és amint megpillantja, teljes sebességgel elindul felé. Olyannyira igyekszik, hogyösszeakadnak lábai. Végül átölelik egymást a hölggyel, arcuk összeér, és örülnek, amiért újabb egy
év után jó egészségben találják egymást. Az ember és a teknősbéka testfelépítése igencsak eltérő,így az ölelkező alakjuk mókás látványt nyújt, és sokakból nevetést csal elő.
Természetesen az új tulajdonosnak kötelessége fogadnia a megbízott vizsgálót. Az a bevett szokás,
hogy a tulajdonos vendégül látja ebédre a kertben. A megbízott vizsgáló kedvenc ételei közé
tartozik a gratinírozott spárga, a folyami hal à la meunière, a marhahús szelet és a diósaláta.
Mérsékelten szereti a bort is. Az asztalt Lilian kedvenc fehér vadvirágainak közelében kellmegteríteni, hogy ő is részt vehessen a vacsorán, a megbízott vizsgáló lába közelében.
Végezetül, amint a megszokottnál erősebb kőkerítésből is sejthető, a legnagyobb figyelmet aszökésre kell fordítani. A furfangos teknős bárhol is talál egy hézagot, ott azonnal lyukat ás, hogy
egy új világ felfedezésére induljon. A gondatlanul nyitva feledett kapun egész egyszerűen kisétál.
Csakhogy ahhoz sajnos nem elég okos, hogy a hazautat megjegyezze!
Szeretném, ha ezt most elképzelné! Tegyük fel, hogy az Ön figyelmetlenségéből adódóan nyoma
vész a világ legöregebb teknősbékájának. Talán egy vásott gyerek bottal ütlegeli, vagy elüti egy
autó és darabokra törik a páncélja. Ugyebár igencsak aggasztó helyzet. Mi lenne, ha ebből amulasztásból adódóan a világrekordot se tudná megtartani? Az önvád súlyával sokkal nehezebb
lenne megküzdeni ezután, mint egyszerűen kulcsra zárni a kaput!
Megfelelő lelki erővel kell rendelkeznie annak, aki megvásárolja ezt az ingatlant, hogy állni tudja
a különösen nagy nyomást. Lilian a világ milliárdnyi élőlénye közül az egyetlen, amely látta 170évvel ezelőtti világunkat, hallotta annak minden hangját. Páncéljában hordozza távoli napok
emlékképeit, melyekről senki más nem tudhat. Ő, az egy szem, némán sétálgató Lilian. Olyanszemélyt keresünk, aki képes igazodni Lilian 170 éves korához.
Nem egészen ide tartozik, de a Guinness Rekordok Könyvének megbízott vizsgálója egy keskeny
arcú, magas homlokú, gyönyörű, ifjú hölgy, hófehér fogakkal és csillogó szemekkel.

25

2018. SZEPTEMBER

129. szám

1005. sz. ingatlan: Matrjoska baba-ház.
-A csatorna kikötéjének közvetlen közelében található.
-Tökéletes hangszigetelés.
A bejárati ajtón át egy újabb bejárati ajtóhoz érkezünk, amit ismét egy ajtó követ. Ezt néhányszor
még meg kell ismételni, hogy az ember végül bejusson az aprócska házba. Az ingatlan tökéletesvédelmet nyújt házaló ügynökök és tolvajok ellen, ugyanakkor fennáll a veszély, hogy avendégségbe érkező, türelmetlenebb barátoknak befelé menet elegük lesz, és inkább
hazamennek. Az igaz barátok azonban így is meglátogatják az itt lakót.
Nos, mit gondol? Talált olyan ingatlant, amely felkeltette az érdeklődését? Ne habozzon, ha úgyérzi, hogy tökéletesen passzol Önhöz ezen épületek bármelyike! Abban az esetben rögvest hozom
is a kulcsot.

Fordította: Hrabovszky Dóra
Az alábbiakban az elmúlt időszak eseményein készült képekből szemezgetünk:

26

2018. SZEPTEMBER

129. szám

Fotók: Borsányi Klára, Szende Györgyi és Hartai András

Szerkesztő: HORVÁTH ALÍZ (holiza5@gmail.com)
A Kizuna következő száma várhatóan 2018. december első felében jelenik meg. Cikkeiket,
hozzászólásaikat november végéig küldhetik el Horváth Alíz főszerkesztőnek
(holiza5@gmail.com). Aki fel szeretne iratkozni naprakész e-mail levelezőlistánkra, az az mjbtsubscribe@yahoogroups.com címre írjon levelet! Honlapunk: http://mjbt.hu és
www.facebook.com/mjbt.hu.
KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)27

2018. SZEPTEMBER

129. szám

A Magyar-Japán Baráti Társaság helyi csoportjainak és tagozatainak elérhetőségei:Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Gyulai Magyar-Japán Kulturális Egyesület (mapon.gyula@gmail.com), Fodor
György (alapító elnök: georgefrill@gmail.com; 06-20-397-0344); Hankó Ferenc (alapító alelnök:
foknah@gmail.com; 06-30-486-2170)
Kecskemét-Aomori Baráti Kör: Kriston-Vízi József
E-mail: kristonstern@gmail.com.
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Miskolc-Görömböly: Dr. Ujaczki Tibor. E-mail: ujaczki@citromail.hu. Cím: 3516 Miskolc, Szolártsik tér 4.
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10.
Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Jókai Mór u. 5. Web: http://mjbt-szombathely.hu/
Vác: Gyarmati Péter. E-mail: leiningen@freemail.hu
Zalaegerszeg: dr. Szigethy István, Tel: 30/9373894, E-mail: szigethyi@freemail.hu
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör). E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104

28